Ազատավան

Ազատավան (նախկին անվանումը՝ Իմանշալու), գյուղ Հայաստանի Արարատի մարզի Արտաշատի տարածաշրջանում, Արտաշատ քաղաքից մոտ 3 կմ հյուսիս-արևմուտք։ Ազատավան է վերանվանվել 1945 թ. օգոստոսի 20-ին։ Աշխարհագրություն Գտնվում է Արարատյան դաշտում, Հայաստանի հարավարևմտյան, Արարատի մարզի հյուսիսարևմտյան մասում, Արտաշատ քաղաքից դեպի հյուսիս 4 կիլոմետր հեռավորության վրա, մայրաքաղաք Երևանից՝ դեպի հարավ 22 կիլոմետր։ Գտնվում է Մ 2 ավտոմայրուղու կողքին, գյուղի միջով է անցնում Հ 8 ճանապարհը, որը միմյանց է կապում Արարատյան դաշտի գյուղերը Երևան քաղաքի հետ։ Ծովի մակարդակից 830 մետր բարձրության վրա է, Բուրաստան և Բաղրամյան գյուղերի հետ միասին Ազատ գետի աջ կողմում։ Երկարությունն արևելքից արևմուտք 1000 մետր է, հյուսիսից հարավ՝ 1600 մետր՝ զբաղեցնելով 120 հեկտար տարածք։ Նախկինում ունեցել է Բզովան, Ղըռբզովանդ, Չիդամլու անվանումները։ Բնակչություն Ըստ Հայաստանի 2011 թ. մարդահամարի արդյունքների՝ Ազատավանի մշտական բնակչությունը կազմել է 2713, առկա բնակչությունը՝ 2644 մարդ։ Բնակիչները հայեր են, որոնց մի մասի նախնիները գաղթել են Սալմաստի գյուղերից՝ 1828-1829 թվականներին։ Ազատավանի բնակչության փոփոխությունը ժամանակի ընթացքում՝ ստորև՝ Տնտեսություն Բնակչությունը զբաղվում է այգեգործությամբ, բանջարաբուծությամբ, անասնապահությամբ և խաղողագործությամբ։ Տես նաև Ազատավանի պատմության և մշակույթի անշարժ հուշարձանների ցանկ Հայտնի անձինք Սեթ Հովսեփյան Աղասի Բաբայան Գևորգ Կարապետյան Ծանոթագրություններ